Hiippakunta
Hiippakunta on kirkon hallinnollinen alue. Hiippakuntia on Suomessa evankelis-luterilaisella, ortodoksisella kirkolla ja katolisella kirkolla. Evankelis-luterilaisia hiippakuntia on yhdeksän ja ortodoksisia hiippakuntia kolme. Katolinen hiippakunta kattaa koko maan.
St Davidsin hiippakunta
St Davidsin hiippakunta on Walesin kirkon hiippakunta Walesin länsiosassa. Hiippakunnan alue käsittää Ceredigionin, Carmarthenshiren, Pembrokeshiren ja pienen osan läntisestä Glamorganista. Hiippakunnan piispanistuimena toimii St Davidin tuomiokirkko St David’sin kaupungissa. Nykyisen katedraalin rakentaminen aloitettiin vuonna 1181 ja se on paikalla, jolle Pyhä David perusti luostarin 500-luvulla.